open-index/open-wikipedia-markdown huggingface dataset:
שלמה איזקסון

רבי **שלמה איזקסון** (1876 - 29 ביולי 1947) היה רב ואב"ד ברומאן, נכדו של רבי דוד מייסד חסידות רומאן, ואדמו"ר בשושלת נדבורנה.

## ביוגרפיה
נולד בקאלוש בשנת תרל"ו לרבי יצחק לייפר מהערץ שהיה בנו של רבי אהרן אריה לייב לייפר ולבתיה בתו של רבי דוד איזקסון מרומאן, נשא לאישה את סימא רייזל בתו של רבי מאיר מקרעטשניף, לאחר פטירת סבו נקרא למלא את מקומו כרב ואב"ד העיר רומאן, כיהן במשרה זו כחמישים שנה.

רבי שלמה התכתב בהלכה עם רבנים מרומניה ומטורקיה, נודע בתפילותיו שהיו בקול רם שנשמע למרחוק.

בזמן ה הפך האזור היהודי ברומאן לגטו פתוח. רבי שלמה לא שינה מסדר יומו והמשיך להתפלל בקביעות בבית הכנסת, באחת הפעמים שהתפלל בבית הכנסת נורו לעברו יריות שפגעו בסידור שבו התפלל, אולם רבי שלמה לא נפגע.

נפטר בי"ב באב תש"ז, ונקבר באוהל הרבנים בבית הקברות היהודי בעיר. את מקומו ברבנות רומאן מילא בנו רבי מאיר איזקסון.

## צאצאיו
* חתנו גיסו רבי יצחק מראחוב, נרצח בשואה
* רבי אברהם ישכר בער, רבה של פוליאן רוסקובה וחתנו של רבי ישראל חיים פרידמן מראחוב מחבר הספר 'לקוטי מהרי"ח', נרצח בשואה
* רבי אהרן אריה, נפטר בירושלים
* רבי יעקב יוסף. נפטר בירושלים.
* חתנו רבי מנחם פרנקל, סגן ראש עיריית רמלה וראש המועצה הדתית בעיר.
* רבי ישראל לייפר, חתנו של רבי יוסף לייפר מנירדהאז, נרצח בשואה
* רבי דוד יצחק, נפטר ברומאן.
* רבי מאיר, האדמו"ר מרומאן - סטטן איילנד, ארצות הברית
* רבי אליעזר זאב. נפטר בירושלים כ' אייר תשנ"ח.

## קישורים חיצוניים
* 
## הערות שוליים

שלמה
קטגוריה:רומנים שנולדו ב-1876
קטגוריה:רומנים שנפטרו ב-1947
שי-רה ונסיכות הכוח

[ממוזער|300px|מריט ליטון, מרקוס סקריבנר, איימי קאררו, אמנדה ג'וי מישלקה, קארן פוקהארה, לורן אש. בפאנל ב[וונדרקון ]]
**שי-רה ונסיכות הכוח** (באנגלית: **She-Ra and Princesses of Power**) היא סדרת טלוויזיה מונפשת אמריקאית, מסוגת פנטזיה, פעולה ועל-טבעי שהופקה על ידי דרימוורקס הנפשה ו-Mattel Creations.
הסדרה הופצה ברחבי העולם על ידי נטפליקס ודובבה לשפות שונות. העונה הראשונה הופצה ב-13 בנובמבר 2018, השנייה ב-26 באפריל 2019, השלישית ב-2 באוגוסט 2019, הרביעית ב-5 בנובמבר 2019 והחמישית והאחרונה ב-15 במאי 2020. לסדרה הופקו 52 פרקים באורך 24 דקות.
הסדרה מבוססת על סדרת ההנפשה "שי-רה נסיכת הכוח" משנת 1985 שהופקה על ידי פילמיישן, ומשמשת כהמשך לסדרה "הי-מן ושליטי היקום". בנוסף אושר על ידי גורמים רבים שהעונה השלישית תצא ב-2026 במהלך חודש יוני

## סקירת הסדרה

## עלילה

הסדרה מתרחשת בכוכב הלכת הבדיוני את'ריה, והיא מתמקדת באדורה, יתומה שגדלה ב"שבט", ארגון צבאי שמטרתו היא להביס את הנסיכות "המרושעות" ולשלוט על כל את'ריה. חברתה הטובה ביותר של אדורה היא קטרה, שגם היא חלק מהשבט.

לאחר שהפכה ל"קפטנית כוח" בשבט, אדורה מגיעה אל "היערות הלוחשים", שם היא רואה אור כחול ועוקבת אחריו אל קרחת יער. היא מוצאת שם חרב קסומה ועתיקה שהופכת אותה לנסיכה לוחמת בעלת כוחות קסם בשם שי-רה (באנגלית she-ra). כאשר היא הופכת לשי-רה שערה מתארך, נהיה בהיר יותר, עיניה זוהרות ומבנה גופה משתנה: היא נהיית חזקה יותר וגבוהה יותר.

ביער, אדורה פוגשת את הנסיכה של ממלכת הירח הבוהק, גלימר, וחברה בוו (Bow). כשהם רואים אותה הם מחליטים לקחת אותה בשבי מכיוון שהיא חלק "מהשבט", גוף שממלכת הירח הבוהק (ורוב הממלכות האחרות) מתנגדות אליו. בזמן שאדורה הייתה עם בואו וגלימר, היא מבינה ש"השבט" שיקר לה: היא גילתה שהנסיכות אינן מרושעות ואילו השבט אינו באמת פועל לטובת את'ריה. אדורה מחליטה לעזוב את חייה הישנים בשבט ולעבור למרד הנסיכות.

לכן, לאחר שהשבט שלח את קטרה להחזירה הביתה, אדורה מסרבת. היא מספרת לקטרה שהשבט שיקר להם כל הזמן הזה ומבקשת ממנה לעזוב יחד איתה. אך קטרה מסרבת, בטענה שהיא ידעה שהשבט מרושע כל הזמן הזה והיא בכל זאת לא רצתה לעזוב, וכך החברות בין קטרה ואדורה נקרעת.

לאחר מכן, במשך כל העונה הראשונה קטרה מנסה להחזיר את אדורה הביתה, בזמן שאדורה נלחמת למען המרד עם בוו וגלימר. בין השאר, אדורה, גלימר ובואו מנסים להקים מחדש את מרד הנסיכות, שהתפרק לפני יותר מ-10 שנים כתוצאה מהיעלמותו של אביה של גלימר, המלך מייקה.

## דמויות ודיבוב

## פרקים
### עונה 1

### עונה 2

### עונה 3

### עונה 4

### עונה 5

## פרסים

## קישורים חיצוניים
* 
* 
* 
## הערות שוליים

קטגוריה:דרימוורקס הנפשה: סדרות
קטגוריה:נטפליקס: תוכניות וסדרות
קטגוריה:סדרות הנפשה אמריקאיות
קטגוריה:סדרות ספין-אוף אמריקאיות
קטגוריה:סדרות להט"ב
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2018
אדוארד טאפה, הוויקונט ה-11 מטאפה

הרוזן **אֵדוּאַרְד טָאפֶה, הוויקונט ה-11 מטָאפֶה** (בגרמנית: **Eduard Taaffe**; 24 בפברואר 1833 – 29 בנובמבר 1895) היה מדינאי אוסטרי וראש ממשלת האימפריה האוסטרו-הונגרית בין 1868 ל-1870 ובין 1879 ל-1890.

## ביוגרפיה
טאפה, שהיה בן למוצא אצולה פרוטסטנטית אירי והיה חבר ילדות של פרנץ יוזף הראשון, מאוחר יותר קיסר אוסטריה, נכנס לשירות המדינה האוסטרי בשנת 1852 ועלה בדרג המדיני במהירות. לאחר שכיהן כמושל על אוסטריה עילית, שר הפנים ושר הביטחון והביטחון הציבורי.

הוא הפך לראש ממשלה (תפקיד אשר נודע נכון לאותה העת בתור השר-הנשיא של אוסטרו-הונגריה) של האימפריה בשנת 1868 אך התפטר בשנת 1870 מכיוון שתמיכתו בוויתורים מדיניים מהממשל הריכוזי למען אוטונומיה לצ'כים גרמה למשבר ממשלתי ממושך.

שוב שירת כשר הפנים (1870–1871 ו-1879) ומושל טירול משנת 1871, שב להיות ראש ממשלה באוגוסט 1879, ומשל במשך 14 השנים הבאות בתמיכת אנשי דת שמרנים ובעלי אדמות פולנים וצ'כים, קואליציה שהפכה להיות המכונה טבעת הברזל של טאפה הודות להצלחתה הממושכת שאופיינה בכמות הזמן אשר התמשכה.

הצלחתו הגדולה ביותר הייתה השבת שיטת סדר על ידי מתן ויתורים לשאיפות הלאומיות של הפולנים והצ'כים והבאתם לשירות המדינה תחת שלטון בית הבסבורג. אולם דרישותיהם של הלאומנים הצ'כיים נעשו רדיקליות יותר ויותר, וטאפה איבד לבסוף את השליטה בקואליציה שלו, והתפטר בשל דחייתו של הרייכסראט (הבית התחתון של הפרלמנט) להצביע בנובמבר 1893 על הצעת חוק להאריך את שלטונו.

## קישורים חיצוניים

* 

קטגוריה:אירים
קטגוריה:האימפריה האוסטרו-הונגרית: פוליטיקאים
קטגוריה:פוליטיקאים אוסטרים
קטגוריה:ראשי ממשלת הונגריה
קטגוריה:אוסטרים שנולדו ב-1833
קטגוריה:אוסטרים שנפטרו ב-1895
Logz.io

**לוגסהירו בע"מ**, המוכרת במותג **Logz.io**, היא חברה ישראלית המספקת שירותי ניהול ארכיון נתונים (Log) וניתוח ארכיון הפלטפורמה משלבת את ELK כשירות ענן ולמידת מכונה כדי להפיק תובנות חדשות מנתוני מכונה.

לחברה משרדים בבוסטון ובתל אביב.

## היסטוריה
החברה הוקמה בשנת 2014 על ידי יוצאי צ'ק פוינט, תומר לוי ואסף יגאל, וקיבלה מימון ממשקיעים, כולל חברת ההון סיכון גיזה, דייוויד צ'אנג, לשעבר סמנכ"ל PayPal,
83North (לשעבר סניף Greylock IL הישראלי של Greylock Partners ) ו־OpenView Venture Partners. לאחר מימון "Seed" וסדרה א' בסוף 2015, וסדרה ב' בסוף 2016, סך כל המימון שגייסה Logz.io עמד על מעל 23 מיליון דולר.

בנובמבר 2015 הוציאה החברה את ELK Apps שמבוססת בין היתר על אלסטיקסרץ' והמתוארת כאחד האוספים הגדולים ביותר של יישומי ELK חינמיים שנוצרו על ידי מכונה או משתמשים, בעולם.

באוגוסט 2016 השיקה Logz.io את "Cognitive Insights", טכנולוגיית בינה מלאכותית המבוססת על למידת מכונה, על מנת לחשוף נתונים קריטיים בנתוני היומן שאחרת היו נעלמים מן העין.

בנובמבר 2016 קיבל Logz.io מימון סדרת B מ-OpenView Venture Partners, בסכום כולל של כ-16 מיליון דולר.

## קישורים חיצוניים
* 

## הערות שוליים

קטגוריה:חברות תוכנה ישראליות
קטגוריה:ישראל: חברות שהוקמו ב-2014
רייצ'ל האריס

**רייצ'ל איליין האריס** (באנגלית: **Rachael Elaine Harris**; נולדה ב-12 בינואר 1968) היא שחקנית וקומיקאית אמריקאית. ידועה בתור מי ששיחקה את דמותה של סוזן הפלי בסדרת סרטי "יומנו של חנון" ובין היתר בזכות תפקידה בתור ד"ר לינדה מרטין בסדרה "לוציפר". 

## ביוגרפיה
האריס נולדה בוושינגטון, אוהיו. היא סיימה את לימודיה בבית הספר התיכון וורטינגטון בשנת 1986 ובאוניברסיטת אוטרביין (אנ') בשנת 1989, וקיבלה תואר ראשון באמנויות התיאטרון.

## קריירה
### במה
האריס הופיעה עם להקת הקומדיה המאולתרת בלוס אנג'לס "הגראונדלינגס" ולימדה בבית הספר "גראונדלינגס".

מחוץ לברודוויי היא הופיעה בהצגה באהבה, הפסד ומה שלבשתי.

### טלוויזיה
[שמאל|ממוזער|האריס בפסטיבל [פסטיבל הסרטים טרייבקה בשנת 2007.]]
היא הופיעה לראשונה בטלוויזיה בשנת 1993. אחרי הופעתה בסדרה "מסע בין כוכבים: וויאג'ר". ב-1997, האריס קיבלה תפקיד חוזר ב"אחות, אחות" של רשת השידור האמריקאית The WB. תוכניות נוספות בהן הופיעה כוללות את עונת הדיילי שואו בשנים 2002–2003, וכן תפקידי אורח בתוכניות "רינו 911!", "הבית הלבן", "החבר'ה הטובים", "חברים", "תרגיע", "מונק", "CSI: חקירת זירת פשע" ו"עקרות בית נואשות". בנובמבר 2008. האריס שיחקה את תפקיד המשנה של קווין שקט, המאפרת האישית של קירסטי אלי, בסדרת "Fat Actress" בשנים 2005-2009. היא הופיעה גם בסדרה "Suits" כשילה סאס.

האריס הופיעה מספר פעמים בסרטים תיעודיים בערוץ הטלוויזיה VH1. בסיטקום "קוגר טאון" היא שיחקה את שאנה, אישה שהרשת מתארת כ"אויבת" של ג'ול. גם ב-ABC, הופיעה כשחקנית אורחת בסדרה "משפחה מודרנית" בתפקיד אמיליה, מסעדנית ואמא לחברתה של לילי פריצ'ט.

במרץ 2014, החלה האריס לשחק בתפקיד חדש בסדרה קצרה "ששרדו את ג'ק" עם כריסטופר מלוני. במרץ 2015 לוהקה האריס ללינדה, המטפלת של לוציפר בסדרה המקורית של נטפליקס "לוציפר".

בשנת 2018, הופיעה האריס לצד שריל היינס בסדרת הריאליטי "מטבחי הגיהנום" שם הם ישבו בשולחן השף של הצוות הכחול בפרק "Hell Hell Freezes Over".

בשנת 2023 החלה לגלם את נורה בסדרת האימה "צמרמורת" המבוססת על סדרת הספרים באותו השם מאת הסופר ר. ל. סטיין, ושודרה בהזרמת המדיה "דיסני+" ו"הולו". 

בשנת 2024 יצא הסרט הקרב על הפופ-טארט בו היא משחקת. באותה שנה שיחקה בסרט אם הכלה לצדה של ברוק שילדס.

### קולנוע
בשנת 2009 שיחקה את מליסה, חברתו של סטו בסרט "בדרך לחתונה עוצרים בווגאס".

בשנת 2010 שיחקה את סוזן הפלי, אמו של גרג הפלי בסרט "יומנו של חנון". היא חזרה לגלם את הדמות ב-2011 בסרט השני בסדרה "רודריק שולט" ובסרט השלישי "קיץ קטלני".

בשנת 2023 גילמה את ד"ר לואיז שמיקל טרנר בסרט הקומדיה "זמנכם עבר" שביים וכתב ביל בר עבור נטפליקס.  

## חיים אישיים
בין 2015–2019 הייתה האריס נשואה לכנר כריסטיאן הייבל. בנם הראשון נולד ב-19 ביולי 2016. בנם השני נולד ב-25 באוגוסט 2018.

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:קומיקאיות אמריקאיות
קטגוריה:בוגרות אוניברסיטאות ומכללות בארצות הברית
קטגוריה:בוגרי אוניברסיטאות ומכללות בארצות הברית
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
תעשה ולא מן העשוי

**תעשה ולא מן העשוי** הוא דין במצוות מסוימות שיש צורך ליצור משהו כדי לקיימם. הדין אומר שיש ליצור את המצווה ולא להשתמש במשהו שכבר נוצר לפני כן.
הדין נלמד מהמילים בתורה "תעשה" לגבי מצוות אלו, ודורשים: **תעשה** - ולא מן העשוי כבר.
## מקור הדין

***מצוות סוכה** - "חג הסוכות תעשה לך שבעת ימים"
***[[מצוות ציצית]]** - "גדילים תעשה לך על ארבע כנפות כסותך"

## מקומות בהם הדין מופיע
### סוכה
* אם הדלה עץ על הסוכה, הסכך פסול, כי העץ נחשב "מן העשוי".
* אדם שהוציא חלק מהתבואה שבגדיש ויצר מערה, אין זה נחשב סוכה.
* לפי בית הלל, אם אדם רוצה להפוך את תקרת ביתו העשויה מעצים ללא מעזיבה, מספיק שיטול אחת מבין כל שתי קורות, או ירים ויחזיר למקומם את כל הקורות, כי כבר אז זה נחשב "תעשה".

### ארבעת המינים

לפי השיטה (שאינה להלכה) ש"לולב צריך אגד" דהיינו שיש חובה לאגוד את שלושת המינים (לולב, הדס, ערבה) יחד - אם אגד ורק אחר כך ליקט את ענבי ההדס - ארבעת המינים פסולים משום "תעשה ולא מן העשוי".

### מזוזה
* צריך להניח את המשקוף במקום לפני ששמים את המזוזה, אחרת המזוזה פסולה מדין תעשה ולא מן העשוי.

### ציצית
* יש להשלים את הבגד לפני הטלת החוטים על מנת שיהיה "תעשה".

## קישורים חיצוניים
* 
* '''מדרכי יוסף''', ירושלים תש"ע, באתר היברובוקס
* תעשה ולא מן העשוי באתר עולמות
* תעשה ולא מן העשוי באתר ויקישיבה
* תעשה ולא מן העשוי בעלון "עומקא דפרשה"
* תעשה ולא מן העשוי באתר "פניני הלכה"
* תעשה ולא מן העשוי באתר ישיבת הר עציון

## הערות שוליים

קטגוריה:הלכות חג הסוכות
קטגוריה:כללי המצוות
קטגוריה:אמרות חז"ל
קטגוריה:הלכה
פרס לורנס אוליבייה לקומדיה החדשה הטובה ביותר

**[[פרס אוליבייה|פרס לורנס אוליבייה]] לקומדיה החדשה הטובה ביותר** הוא פרס שנתי המוענק על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד בשנת 1976 בשם פרסי איגוד תיאטרון הווסט אנד ושמו הוחלף ב-1984 לכבודו של השחקן האנגלי לורד אוליבייה.

השם המקורי של הפרס היה "**הקומדיה של השנה**". ב-1991 הוחלף השם ל"**הקומדיה הטובה ביותר**". ב-1999 הוחלף השם שוב ל"**הקומדיה החדשה הטובה ביותר**".

## זוכים ומועמדים
### שנות ה-1970

### שנות ה-1980

### שנות ה-1990

### שנות ה-2000

### שנות ה-2010

### שנות ה-2020

## ראו גם
* פרס טוני למחזה הטוב ביותר

## קישורים חיצוניים
* 
* האתר הרשמי של פרסי אוליבייה

## הערות שוליים

קטגוריה:פרס אוליבייה
לוק מיטשל

**לוק מיטשל** (באנגלית: **Luke Mitchell**; נולד ב-17 באפריל 1985) הוא שחקן ודוגמן אוסטרלי. תחילה הוא התפרסם במולדתו בשל תפקידו בתור רומיאו סמית' (אנ') באופרת הסבון "קרוב רחוק" (2013-2009), ולאחר מכן התפרסם מעבר לים בשל תפקידו בתור ג'ון יאנג בסדרה "אנשי המחר" (2014-2013), לינקולן קמפבל בסדרה "סוכני S.H.I.E.L.D." (2016-2015), רומן בריגס בסדרה "שטח מת" (2020-2016) ובשל תפקידו בתור קפטן ג'ון "אייב" אברהם בסדרת הדרמה הצבאית "קוד צבאי" (2019).

## ביוגרפיה
מיטשל נולד וגדל בגולד קוסט שבאוסטרליה. לימים הוריו התגרשו ושניהם נישאו מחדש. למיטשל שלושה אחים ואחות צעירה, ברי. אחיו הגדול מאמן טניס, ואילו אחיו הצעיר, בן, נמצא בעשירייה הראשונה של טניסאי אוסטרליה.

## קריירה
בשנת 2009 מיטשל הופיע בעונה השלישית של סדרת הטלוויזיה "H2O", לפני שכיכב בתפקיד רומיאו סמית' (אנ') באופרת הסבון האוסטרלית "קרוב רחוק". 

בשנת 2013 הוא לוהק לתפקיד ג'ון יאנג בסדרה "אנשי המחר" מבית The CW, תפקיד אותו שיחק עד לביטול הסדרה. 

בשנת 2015 הצטרף לצוות השחקנים של סדרת הלייב-אקשן "סוכני S.H.I.E.L.D." ברשת ABC; הוא לוהק לתפקיד לינקולן קמפבל הכריזמטי כדמות חוזרת בעונתה השנייה ובעונה השלישית כשחקן בצוות הקבוע בסדרה. 

בשנת 2016, לאחר שעזב את סוכני S.H.I.E.L.D., מיטשל לוהק לתפקיד של רומן בריגס בעונה השנייה של סדרת הטלוויזיה "שטח מת" ברשת NBC. בתחילה הוא דחה את ההצעה, מכיוון שלא חשב שהוא מתאים לתפקיד. עם שובו לארצות הברית, למיטשל נודע שהוא עדיין מבוקש לתפקיד והוא שלח קלטת-אודישן. הוא שאל אם יוכל לשמור על זקנו והמפיקים הסכימו.

בשנת 2019 לוהק לתפקיד הראשי של קפטן ג'ון "אייב" אברהם בסדרת הדרמה הצבאית "קוד צבאי" של רשת CBS. הוא זכה בתפקיד לאחר שהשחקן דייב אנאבל, גילם את הדמות בפרק הפיילוט. הסדרה בוטלה לאחר עונה אחת.. 

בשנת 2021, מיטשל גילם את רודי בסרט "ללא חרטה", עיבוד קולנועי לרומן באותו שם של טום קלנסי משנת 1993, לצד מייקל בי. ג'ורדן. באותה שנה שיחק בתפקיד הראשי של דני קופר בסדרת הדרמה "הרפובליקה של שרה" ברשת The CW שנכתבה על ידי ג׳פרי פול קינג. בספטמבר 2021, הסדרה בוטלה לאחר עונה אחת.

באפריל 2022, הוא לוהק לתפקיד קן, מלך האלים, בעונה הרביעית והאחרונה בסדרת הדרמה על-טבעית."מורשות" ברשת The CW, שמהווה סדרה בת לסדרות "יומני הערפד" ו"המקוריים". באותה שנה שיחק בעונה השלישית של סדרת הדרמה "*Big Sky*" שיצר דייוויד אי קלי לרשת ABC. מיטשל גילם את קורמאק בארנס, בנה של סאני (ריבה מקנטייר).

בשנת 2024 החל לגלם את ד"ר מיטצ' ריפלי בעונה התשיעית של סדרת הדרמה הרפואית "שיקגו MED" שיצר דיק וולף עבור רשת NBC.

## חיים אישיים
בשנת 2009 החל בזוגיות עם השחקנית רבקה ברידס , עמיתתו ל"קרוב רחוק". בני הזוג הודיעו על אירוסיהם במאי 2012, ונישאו בינואר 2013.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אוסטרלים
קטגוריה:דוגמנים אוסטרלים
קטגוריה:אוסטרלים שנולדו ב-1985
סורת א-זמר

ממוזער|עמוד מהקוראן המציג חלק מסורת א-זמר
ממוזער|סורת א-זמר
**סורת א-זֻמָר** (בערבית: **سورة الزمر**,"חזון הצבאות") היא הסורה ה-39 בקוראן.

הסורה מונה 74 פסוקים, ושמה נגזר מפסוק 71 ומפסוק 73.

## תוכן הסורה
הסורה עוסקת בהרחבה בנושא המונותאיזם, תוך כדי הצגת תופעות טבע מסוימות כאותות אשר לכאורה מצדיקים את התפיסה המונותאיסטית. כמו כן, מעודדת הסורה את המוסלמים שסובלים רדיפות במולדתם להגר למקום אחר שבו הם יוכלו לחיות כמוסלמים באופן חופשי. נוסף על כך, הסורה מדברת על העולם הבא.

### לפי פסוקים
פסוקים 1–9 מתרכזים ומתמקדים במונותאיזם, ופסוקים 10–35 עוסקים בהרחבה בתפקידו של מוחמד. פסוקים 36–52 עורכים מעין השוואה בין אללה לבין הפסלים והצלמים שהפגנים היו עובדים, תוך הדגשה שאללה לכאורה ברא את האדם, בעוד שהפסל נברא על ידי האדם. פסוקים 53–66 הזמנה להאמין באל אחד. פסוקים 67–75 עוסקים בעולם הבא.

## קישורים חיצוניים

## הערות שוליים

קטגוריה:סורות
כוכבים ופסים לעד (סרט)

**כוכבים ופסים לעד** (באנגלית: **Stars and Stripes Forever**) הוא סרט ביוגרפי אמריקאי משנת 1952 בצבעי טכניקולור, בבימויו של הנרי קוסטר, עם קליפטון וב, רוברט וגנר, דבורה פאג'ט ורות האסי בתפקידים הראשיים.

הסרט הוא על המלחין והמנצח ג'ון פיליפ סוזה שכונה "מלך המרשים" והוא מבוסס באופן רופף על האוטוביוגרפיה שלו "Marching Along". בסרט מתואר שמנגן צעיר הגה את כלי הנשיפה סוזאפון אבל במציאות זה היה תכנונו של סוזה בעצמו.

בסרט מנוגנים המרשים המפורסמים שלו כמו "כוכבים ופסים לעד", "וושינגטון פוסט" "סמפר פידליס (נאמנות לנצח)" ועוד וכן יצירות אחרות שלו כמו האופרטה "אל קפיטן" וקטעים נוספים כמו "הפרשים הקלים" של פרנץ פון סופה.

## תקציר העלילה
בשנת 1890 מבקש סרג'נט מייג'ור ג'ון פיליפ סוזה להשתחרר מתפקידו כמנצח תזמורת חיל הנחתים של ארצות הברית כדי לפתוח בקריירה פרטית. הוא מנמק זאת במשכורת הנמוכה שהוא מקבל שאינו יכול לפרנס בה את אשתו ג'ני (רות האסי) ושלושת ילדיו. הוא מבקש לשחרר גם את נגן הסוזאפון, וילי ליטל (רוברט וגנר) שאתו ועם חברתו הזמרת לילי בקר (דבורה פאג'ט) נמצאים סוזה ואשתו ביחסי חברות.

לפני כן הוא מוזמן לנגן לפני הנשיא בנג'מין הריסון וזוכה לכבוד ולהערכה לאחר שהוא מנצח שם על המרש "סמפר פידליס" (נאמנות לתמיד).

בניו יורק בוחן סוזה את מיטב הנגנים ומקים תזמורת מפוארת. הנגנים לא מורשים להביא את נשותיהם אבל לילי מצטרפת אליהם בתור זמרת.

הם מופיעים ברחבי ארצות הברית בהצלחה כבירה. כאשר סוזה מקבל הודעה כי הביקור שלהם באטלנטה בוטל בגלל שתזמורות אחרות נכשלו, הוא מגיע עם תזמורתו בצעדה כשהם מנגנים את המנון מדינות דרום ארצות הברית, "דיקסי", לתשואות הקהל. סוזה ותזמרתו מלווים מקהלת אפרו-אמריקים בשיר "מזמור הקרב על הרפובליקה".

היחסים בין לילי לווילי מתהדקים והם מחליטים להתחתן באופן סודי כדי שהיא תוכל להמשיך להופיע עם התזמורת. הסוד מתגלה לסוזה אבל הוא לא מגיב.

סוזה מנצח בכל רחבי אירופה - בפני המלכה ויקטוריה, הקיסר פרנץ יוזף, הקיסר וילהלם השני ועוד.

ב-1898 פורצת מלחמת ארצות הברית-ספרד. וילי מתגייס ונועבר לקובה שם הוא נפצע ורגלו נקטעת. באותו זמן נמצאת לילי בחזרות לאופרטה "אל קפיטן" של סוזה בניו יורק. וילי מוחזר לניו יורק ומאושפז בבית חולים צבאי. 

סוזה מארגן הופעה לחיילים הפצועים. הוא מכריז על המרש החדש שלו ומבקש מוילי לעלוץ ולתפוס את מקומו בתזמורת עם הסוזפון. וילי עולה בעזרת קבים, תופס את הסוזאפון והתזמורת מתחילה לנגן את "כוכבים ופסים לעד" לקול תשואות הקהל. בסיום רואים את המרש הזה מבוצע על ידי מספר תזמורות על רקע בניין הקפיטול כשדמותו של סוזה צועדת ביניהן.

## פרסים
* הסרט היה מועמד לפרס גלובוס הזהב לסרט הטוב ביותר - קומדיה או מוזיקלי.
* קליפטון וב היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.
* רוברט וגנר היה מועמד לפרס גלובוס הזהב לכישרון החדש המבטיח ביותר.

## קישורים חיצוניים

* כוכבים ופסים לעד, באתר TCM
* קדימון לכוכבים ופסים לעד, באתר יוטיוב
* "סמפר פידליס" עם הנשיא הריסון, באתר יוטיוב
* "דיקסי" באטלנטה, באתר יוטיוב
* "גלורי גלורי הללויה" באטלנטה, באתר יוטיוב
* סצנת הסיום - מרש "כוכבים ופסים לעד", באתר יוטיוב

קטגוריה:סרטי 1952
קטגוריה:סרטים אמריקאיים
קטגוריה:סרטים באנגלית
קטגוריה:סרטי פוקס המאה ה-20
קטגוריה:סרטים ביוגרפיים
קטגוריה:סרטים מוזיקליים
יחסי מאוריטניה–סנגל

[ממוזער|מעבר גבול בין המדינות על [סכר דיאמה שנמצא מעל נהר סנגל]]
**יחסי מאוריטניה-סנגל** הם יחסי החוץ בין מאוריטניה לסנגל, שתי מדינות שכנות במערב אפריקה.

## היסטוריה
בשנים שלאחר עצמאותה, חברתה העיקרית של מאוריטניה באפריקה שמדרום לסהרה הייתה סנגל, אם כי שתי המדינות דגלו באסטרטגיות שונות לפיתוח. הפיצול ההולך וגדל בין שחורים למורים במאוריטניה השפיע, עם זאת, על הקשרים עם סנגל, הרואה עצמה כמי שתומכת בזכויות המיעוט השחור של מאוריטניה. תחת מעאוויה ולד סידאחמד טאייע, היחסים בין שתי המדינות תפקדו, אף על פי שכל אחת מהן האשימה את השנייה בכך שהיא נותנת מחסה למתנגדי משטר שיצאו לגלות. במאי 1987 הסגירה סנגל את קפטן מולאי אשם ולד אשן, חבר שחור לשעבר בממשלת מוחמד ח'ונה ולד היידאללה , שהואשם בשחיתות, אך רק לאחר איומים מוסווים של נואקשוט כי אם סנגל תסרב לעשות כן מאוריטניה תאפשר למתנגדי סנגל פלטפורמה שיוכלו להתבטא בה נגד ממשלתו של הנשיא עבדו דיוף. במקביל, סנגל ומאוריטניה שיתפו פעולה בהצלחה עם מאלי תחת משרד הפיתוח של נהר סנגל, שהוקם בשנת 1972 כפרויקט בקרת שיטפון, השקיה ופיתוח חקלאי. בין שתי המדינות התנהלה מלחמת גבול בין 1989 ו-1991.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ספרד–תימן

**יחסי ספרד–תימן** הם היחסים הבילטרליים והדיפלומטיים בין ספרד ותימן.

## היחסים בין שתי המדינות
שגרירות ספרד בתימן נחנכה באפריל 2006. פתיחה זו ביקשה להגביר את היחסים הדו-צדדיים בין שתי המדינות, תוך מיקוד של שיתוף פעולה כזה בהיבטים מסוימים:
* שיתוף פעולה לפיתוח: תימן לא נכללה בתוכנית האב לשיתוף פעולה ספרדי לתקופה 2012–2014, אולם חשוב שספרד תהפוך לתורמת דו-צדדית שתעזור לקדם את היציבות הפוליטית, החברתית והכלכלית של תימן.
* מסחר: תימן היא מדינה עם אפשרויות לספרד, התחומים שהכי מעניינים הם: דיג, תשתיות ומשאבי טבע. בהקשר זה נחתמה סדרת מזכרים והסכמים דו-צדדיים לשיתוף פעולה דו-צדדי במגזרים השונים.
* קונסולרית: לאחר העברתו לספרד ביולי 2010 של האזרח הספרדי שנידון למוות בתימן נביל מנקלי, העניינים הקונסולריים התנרמלו ומתמקדים היום בהגנת השגרירות הספרדית בהקשר הנוכחי של משבר. בהקשר זה פינתה השגרירות את עיקר הצוות במרץ 2011, למעט אלה מחבריה שהחליטו מרצונם להישאר בתימן.

## יחסים כלכליים
אין חברות ספרדיות שפועלות בתימן, אם כי כמה חברות רב לאומיות קיימות בשוק באמצעות חוזי הפצה. התחומים המבטיחים ביותר עבור חברות ספרדיות הם תשתיות, נגזרות דיג ופיתוח ותחומי תיירות ושיקום. תחום שאינו מנוצל כלל ואולי מעניין עבור חברות ספרדיות הוא של אנרגיה מתחדשת. אנרגיה סולארית אינה מנוצלת בתימן ותהווה נישה עסקית חשובה בתקופה זו של נפילה דרסטית בייצור הנפט.

בשנת 2011 חתמה החברה, "The Valencian Machinist" על חוזה להתקנת חמש מגדלורים באיי ים סוף. כמו כן, כמה חברות הראו את התעניינותן להשתתף בתחרויות עבודות שונות עבור ממשלת תימן: באופן ספציפי, הפרויקטים של תחנת כוח הרוח מוקה, הנחת רשת מתח גבוהה, העבודה וההתניה של הטרמינל החדש של נמל התעופה הבין-לאומי צנעא ומערכת התקשורת הפנימית של משרד הפנים.

## נציגויות דיפלומטיות
* תימן מחזיקה בספרד שגרירות במדריד.
* ספרד מחזיקה בתימן שגרירות בצנעא.

## הערות שוליים

קטגוריה:ערכים ללא קטגוריות פיזיות - יחסי חוץ
קסדייה

**קסדייה** (בספרדית: **Quesadilla**) היא מנה מקסיקנית המורכבת מטורטייה הממולאת בגבינה ולעיתים גם בבשר, ירקות ותבלינים. לצד הקסדייה נהוג להגיש רוטב סלסה, גואקמולה ושמנת חמוצה. מסורתית, הטורטייה עשויה מקמח תירס, אך במספר מקומות נהוג להשתמש גם בקמח חיטה. נהוג להכין קסדייה הן באמצעות שתי טורטיות שביניהן שכבה של גבינה והן באמצעות טורטייה אחת הממולאת בגבינה ומקופלת במהלך הבישול.

## אטימולוגיה
מקור המילה קסדייה הוא המילה הספרדית לגבינה – queso (קסו). ייתכן כי המילה קסדייה היא המילה Queso בתוספת מנגנון הקטנה. לפי תאוריה נוספת קסדייה היא הלחם בסיסים של המילה הספרדית לגבינה ושל המילה טורטייה (**ques**o + tor**tilla**).

## היסטוריה
הקסדייה מגיעה ממקסיקו הקולוניאלית. בקרב האוכלוסייה האצטקית נהוג היה לאכול טורטייה מקמח תירס במילויים שונים. עם הגעת הקונקיסטאדורים לאמריקה האוכלוסייה המקומית נחשפה למוצרי חלב, וכך השתלבה הגבינה בתוך הקסדייה המסורתית.

## קישורים חיצוניים

## הערות שוליים

קטגוריה:המטבח המקסיקני
קטגוריה:מאכלי גבינה
קטגוריה:אוכל רחוב
Are "Friends" Electric?

**** הוא שיר של להקת הגל החדש הבריטית Tubeway Army, מתוך האלבום Replicas . הוא יצא כסינגל במאי 1979 והגיע למקום הראשון במצעד הסינגלים בבריטניה, ונשאר בו במשך ארבעה שבועות. השיר נכתב והופק על ידי סולן הלהקה גארי ניומן.

המקצב של השיר היה ייחודי לאותה תקופה, והוביל לפרסום נוסף של גארי ניומן והלהקה. לאחר שהשיר יצא החליט ניומן להפסיק לפעול תחת שם הלהקה "Tubeway Army" ולהוציא מוזיקה תחת שם הבמה שלו, כיוון שהוא היה כותב השירים, המפיק והפנים של הלהקה, אך שמר על הנגנים של הלהקה כלהקת הגיבוי שלו.

## מיקומי שיא

## גרסאות כיסוי
המוזיקאי ריצ'רד X  יצר את השיר "We Don't Give a Damn About Our Friends" כמאשאפ עם קטע שירה של עדינה הווארד  שנלקח מהשיר "Freak like Me"  ועם המקצב של "".

גרסאות כיסוי לשיר בוצעו גם על ידי "Information Society" , באלבומה "Don't Be Afraid"  מ-1997, על ידי "The Dead Weather" ועל ידי להקת הרוק האמריקאית "Weezer".

## קישורים חיצוניים

## הערות שוליים

קטגוריה:שירים באנגלית
קטגוריה:שירים על זנות
קטגוריה:שירים על רובוטים
קטגוריה:שירי סינת'-פופ
קטגוריה:סינגלים שהגיעו למקום הראשון במצעד הסינגלים הבריטי
ג'ון-מייקל אקר

**ג'ון-מייקל ויליאם אקר** (באנגלית: **Jon-Michael William Ecker**; נולד ב-16 במרץ 1983) הוא שחקן אמריקאי. אקר שיחק בסדרות אמריקאיות ומקסיקניות רבות ומוכר לצופים מהסדרות "נרקוס" ו"מלכת הדרום".

## ביוגרפיה
אקר נולד בסן מרקוס, טקסס בארצות הברית, לאם אמריקאית ולשחקן הברזילאי גיא אקר. הוא גדל בטקסס ושם קיבל תואר ראשון בלימודי ביולוגיה בתחום הגנטיקה מאוניברסיטת קליפורניה בסנטה ברברה. לאחר מכן, עבר למקסיקו סיטי כדי לפצוח בקריירת משחק. את הקריירה שלו החל באמריקה הלטינית עד ל-2014, אז חזר לארצות הברית כדי לעבוד בתעשיית הקולנוע האמריקאית. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא ברזילאי
קטגוריה:בוגרי אוניברסיטת קליפורניה בסנטה ברברה
קטגוריה:אמריקאים שנולדו ב-1983
יחסי ספרד–תוניסיה

**יחסי ספרד–תוניסיה** הם היחסים הבילטרליים והדיפלומטיים בין ספרד ותוניסיה.

## יחסים דיפלומטיים
תוניסיה היא שותפה פוליטית ומסחרית מובילה עבור ספרד, וקיימת הרמוניה דיפלומטית בין שתי המדינות. קיימת נכונות ברורה מצד שתי המדינות לשפר ולהעמיק את היחסים הדו-צדדיים בשלב חדש זה של מעבר דמוקרטי. הנשיא חוסה לואיס רודריגס ספאטרו היה ראש הממשלה הראשון שביקר ב-2 במרץ 2011 בתוניסיה הדמוקרטית והביע את תמיכתם והזדהותם של ממשלתו ושל העם הספרדי בתהליך הדמוקרטי שלאחר המהפכה.
במרץ 2012 ביקר בתוניסיה שר החוץ ושיתוף הפעולה, חוסה מנואל גרסיה מרגלו. ביוני 2014 הוא ערך ביקור חדש ובאפריל 2015 ערך ביקור נוסף. הרמוניה פוליטית טובה מבוססת על סדרי עדיפויות משותפים ותפיסות על סדר יום שונים: יציבות וביטחון בים התיכון. חוזה הידידות, השכנות הטובה ושיתוף הפעולה (שנחתם בשנת 1995 ואושר ב-1996), היה הראשון עליו חתמה תוניסיה עם מדינה באיחוד האירופי. הדימוי הטוב ממנו נהנית ספרד בתוניסיה נובע מסיבות היסטוריות ("האנדלוסים", שכן המורים שהתיישבו בספרד מקורם בצפון אפריקה, ובכלל זה תוניסיה), של קרבה גאוגרפית, אינטרסים חופפים, כמו גם חילופי תיירים.

## יחסים כלכליים
הסחר בין שתי המדינות, אף על פי שהראה צמיחה בארבע השנים האחרונות, רחוק מאלה של המתחרים האירופיים העיקריים של ספרד, שהם צרפת, איטליה וגרמניה. בשנת 2013 היצוא הספרדי לתוניסיה עמד על 905 מיליון אירו, עם ירידה של 9% בהשוואה לשנה שקדמה לה. היבוא ירד ב-2.6% ל-560 מיליון אירו. שיעור הכיסוי היה 162%.

בשנת 2014 ספרד הייתה הספקית השביעית, עם נתח שוק של 4.1%; והלקוחה חמישית, עם נתח של 3.5%. בכל הנוגע לחילופי תוניסיה עם האיחוד האירופי, היא מדורגת במקום הרביעי ביחס למדינות האחרות בשתי הקטגוריות.

בשנת 2014 היצוא הספרדי לתוניסיה עמד על 911.7 מיליון אירו, עם עלייה קלה של 0.7% בהשוואה לשנה הקודמת. היבוא, לעומת זאת, ירד ב-27.5% והגיע לשווי של 405.7 מיליון אירו. שיעור הכיסוי היה 224.7%.

בצד הייצוא בולטים הדברים הבאים: דלקים ונפט (23%); מכוניות ורכיבי רכב (8%); דגנים, במיוחד חיטה (5.5%); בדי בגדים (4.4%); ציוד חשמלי (4%); מוצרי פלדה ותוצרתם (3.9%).

בין הייבוא היו: דלקים וחומרי סיכה (18.4%); בגדי נשים (15.8%); רכיכות קפואים וסרטנים (9%); בגדי גברים (7.6%); אופנת חדר אמבטיה אינטימית (7.2%); ציוד חשמלי (4%).

## שיתוף פעולה
בנובמבר 2013 נסגר המשרד לשיתוף פעולה טכני. מאותו מועד מתבצע מעקב אחר תוכנית שיתוף הפעולה בתוניסיה על ידי ראש שיתוף הפעולה הספרדי בשגרירות ספרד בתוניסיה.

המסגרת העיקרית בה פועל שיתוף הפעולה הספרדי בתוניסיה היא זו המהווה את תוכנית מסאר, תוכנית ליווי לתהליכי ממשל דמוקרטיים בעולם הערבי. מאז מהפכת 2011 התמקדו המאמצים בתוניסיה בתמיכה ביוזמות החברה האזרחית ובחיזוק הממשל הדמוקרטי.

## נציגויות דיפלומטיות
* תוניסיה מחזיקה בספרד שגרירות במדריד ושתי קונסוליות בברצלונה ובפלמה דה מיורקה.
* ספרד מחזיקה בתוניסיה שגרירות בתוניס.

## הערות שוליים

קטגוריה:ערכים ללא קטגוריות פיזיות - יחסי חוץ
רכס ואיוואש

**רכס ואיוואש** (**Huayhuash**) הוא רכס הרים שמהווה חלק מהרי האנדים בפרו. הרכס ממוקם באזור מפגש המחוזות אנקאש , לימה ווואנוקו . ככל הנראה מקור השם וואיוואש בשפה קצ'ואה, מהמילה waywash שפירושה סמור, או מהמילה waywashi שפירושה סנאי. ב-2002 הרכס הוגדר כשמורת טבע.

## גאוגרפיה
רכס ואיוואש עובר מצפון לדרום ואורכו 30 ק"מ לערך. ברכס שבעה הרים שגובהם מעל 6,000 מטרים, ביניהם הר ירופאחה, שגובהו 6,635 מטרים והוא ההר השני בגובהו בפרו. הר ידוע נוסף, בגובה 6,345 מטרים, הוא הסיולה גראנדה , שהתפרסם בספר Touching the Void  של מטפס ההרים ג'ו סימפסון . הרכס מהווה חלק מקו פרשת המים של יבשת דרום אמריקה. המשקעים במדרון המזרחי זורמים מזרחה לנהר מרניון, אחד משני יובליו העיקריים של האמזונאס. המשקעים במדרון המערבי זורמים לכיוון האוקיינוס השקט דרך נהר פאטיוילקה (Pativilca) ויובליו. ברכס מצויים אגמיים קרחוניים רבים.

הרכס מאוכלס בדלילות. ישנם בתי חווה מעטים, רובם נמצאים עד גובה 4,000 מטרים (קו השלגים עובר בגובה 4,800 מטרים לערך). העיירות הקרובות ביותר לרכס הן צ'יקיאן  (3,400 מטרים) וקאחאטאמבו  (3,375 מטרים). מצפון לרכס עוברת דרך לא סלולה ששימשה את פעילות הכרייה באזור ומגיעה עד לגובה 4,750 מטרים. בשנת 2002 משרד החקלאות הפרואני הכריז על האזור כשמורת טבע ואסר על כרייה ושאר פעולות כלכליות באזור.

## תיירות
הרכס ידוע כאזור טרקים פופולרי. הטרק המקובל הוא טרק מעגלי בשם Huayhuash Circuit. הטרק לוקח 8-10 ימים, תלוי במסלול שבוחרים. רוב ההליכה ואתרי הלינה נמצאים מעל קו העצים שעובר ב-4,000 מטרים ובהתאם הנוף הררי ודליל בצמחייה. הטרק עובר לצד אגמיים קרחוניים ומעיינות חמים. ניתן לראות מגוון בעלי חיים, ביניהם קונדורים, למות, אלפקות, וויסקאשות. מקובל ללכת את הטרק בחודשי החורף היבשים, מאי - ספטמבר. נקודות המוצא לטרק הן העיר ואראס והעיירה קאראס (Caraz) שמצפון לרכס. העיירה צ'יקיאן  נחשבה בעבר נקודת הכניסה לרכס. כיום ניתן להיכנס ברכב פנימה לתוך הרכס ולהגיע עד לכפר יאמאק (Llamaq, גובה 3,300 מטרים) ולאתר הלינה Cuartelwain. טרק אחר, מאתגר יותר, הוא ה-Alpine Circuit. טרק זה, שעובר קרוב יותר לפסגות הרכס, לוקח 8-10 ימים וכולל טיפוס מצוקים והליכה על גבי קרחונים.

## גלריה

קובץ:Cordillera Huayhuash.jpg|הרכס, מבט מהדרך בין העיירות צ'יקיאן (Chiquián) וקונוקוצ'ה (Conococha)
קובץ:Cordillera Huayhuas 07336.jpg|הרכס
קובץ:Llamac.jpg|הכפר יאמאק (Llamaq) ברכס
קובץ:Cordillera Huayhuash 09307.jpg|פסגות הסיולה גראנדה  (משמאל) וירופאחה 
קובץ:Cordillera Huayhuash Alpine Circuit.jpg|ה-Alpine Circuit. הפסגות משמאל לימין: ראסאק , ירופאחה , סיולה גראנדה  וסאראפו 
קובץ:Cordillera Huayhuash at sunset.jpg
קובץ:Cordillera huayhuash at sunny day.jpg
קובץ:אגמים.jpg


## ראו גם
* הרי האנדים

## קישורים חיצוניים

* מפה תלת-ממדית של רכס ואיוואש בגוגל מפות
* מפה אינטראקטיבית של רכס ואיוואש
*תמונות ומידע למטייל

## הערות שוליים

קטגוריה:הרי האנדים
קטגוריה:פרו: הרים
סטניל דה לאס בודגאס

**סטניל דה לאס בודיגאס** או **סטניל דה לאס בודיגס** (בספרדית: **Setenil de las Bodegas**) היא עיירה ורשות מקומית  במחוז קדיס, שבספרד.

העיירה נודעת בבתי המגורים שלה שנבנו מתחת לצוקי הסלע ולסלעים שמעל נהר גואדלפורקון.

העיירה ממוקמת לאורכו של ערוץ הנחל הצר. כמה מבתי העיר שנבנים בתוך קירות הסלע של הערוץ עצמו, שנוצרו על ידי הגדלת מערות טבעיות או ניצול סלעים התלויים מעל הקרקע והוספת קיר חיצוני (ראו מטה בגלריית התמונות).

כמו כן סטניל נודעת במוצרי הבשר המיוצרים בה, במיוחד נקניקיות צ'וריסו וצ'רדו (נקניקיות בשר חזיר), המיוצרת מבשר החזירים אותם מגדלים על הגבעות שסביב העיירה.

כמו כן העיירה ידועה במאפים (*pasteles*) המיוצרים בה, וכאתר תיירות בה ברים ומסעדות הנחשבות כטובות ביותר באזור.

## היסטוריה
ימין|ממוזער|רחוב בסטניל
במערות שסביב העיר יש עדויות להתיישבות פרה-היסטורית, מהתקופה הנאוליתית.

האתר היה מיושב קודם לפלישה הרומית לאזור במאה ה-1.

מקורה של העיירה המודרנית, בעיירה מורית מבוצרת שהייתה ממוקמת על צוק הסלע המשקיף על עיקול חד בנהר ריו טרחו (Rio Trejo) צפונית מערבית לעיר רונדה. המצודה נבנתה ככל הנראה בתקופת אל-מוואחידון, במאה ה-12.

על פי מסורת מקומית, שמה הנוכחי של העיר מקורו בביטוי (אמרה) לטינית) - *septem nihil* ('שבע פעמים שום דבר"). מסורת זו משייכת את הביטוי להתנגדותה של העיר המורית לתקיפה נוצרית, שנלכדה לכאורה רק לאחר שבע מצורים - בשנים האחרונות של הרקונקיסטה. בשנת 1407, הנוצרים צרו על העיר, בלי הצלחה. העיר נכבשה לבסוף בשנת 1484 כאשר כוחות נוצרים גירשו את המוסלמים המורים. תוך שימוש בארטילריה המבוססת על אבק שרפה, הנוצרים הצליחו להחריב את המצודה המוסלמית, ולכבוש אותה לאחר חמישה-עשר יום.

השם המלא הנוכחי של העיר, מקורו מהמאה ה-15. משמעות המילה "בודגאס" היא מחסני יין. המתיישבים הנוצרים, אשר הגיעו לעיר לאחר כיבושה, המשיכו לגדל את מטעי הזיתים והשקדים שגידלו התושבים המוסלמיים, אולם החלו גם לגדל גפני יין (אשר המוסלמים לא גידלו). המילה "מחסנים" מתייחסת למחסנים עבור היין המיוצר בעיר.

## גלריית תמונות


קובץ:SetenilDeLasBodegas-P1050109.JPG|
קובץ:SetenilDeLasBodegas-P1050114.JPG
קובץ:Houses in Setenil.jpeg|
קובץ:Setenil vista (21).JPG|


## קישורים חיצוניים

* 
* 
* העיר סטניל דה לאס בודגאס באתר הרשמי של אנדלוסיה
* סטניל דה לאס בודגאס באתר "טיולים"
* 
* סטניל דה לאס בודגאס באתר "מסע אחר"
* תצלומי העיר
* 

## הערות שוליים

קטגוריה:אנדלוסיה: רשויות מקומיות
קטגוריה:מחוז קדיס
רבי חנינא בן פזי

**רבי חנינא בן פזי** היה אמורא ארצישראלי בדור השלישי או הרביעי. נקרא גם **רבי חנין** או **רבי חנן**.

מוזכר בעיקר במדרשים, ופעם אחת בתלמוד ירושלמי, בשם "**רבי חנניה**. בתלמוד הבבלי הוא אינו מוזכר כלל. לפי גרסאות מסוימות נזכר פעם נוספת ב.

## דרשותיו
[שמאל|ממוזער|300px|מהפכת סדום ועמורה, [ג'ון מרטין (צייר)|ג'ון מרטין]]
במדרש חלקו רבי חנינא בן פזי ורב הונא בר קפרא בשאלה כיצד ידע אברהם באיזה איבר בגוף עליו לבצע את ברית המילה. רב הונא טען שאברהם אבינו למד בגזירה שווה היכן צריכה להתבצע המילה. אך רבי חנינא טען כנגדו, שלא ייתכן שאברהם אבינו ידע , אלא .

דרשה אחרת שלו, לומדת מהפסוק . מימרא זו הובאה בקשר להפיכת סדום ועמורה באמצעות השלכת אש וגפרית מן השמים, בתור הדעה החולקת על דעת רבי חנינא, שאמר ש"אין דבר רע יורד מלמעלה".

במדרש המציין את ההבדל בין בנות לוט שהתעברו מאביהם בלידה הראשונה לבין ארבע האמהות שנשארו עקרות שנים רבות, נתן לכך רבי חנינא בן פזי משל: . בנות לוט שהם כקוצים לעומת ארבע האמהות, התעברו מיד כשבאו על אביהן. לעומת זאת, האמהות שרה, רבקה, ורחל שהם חשובות כחיטים - נפקדו לאחר שנים רבות.

הוא למד שה, מבקשתה של רחל  (). מכך שלא ביקשה "בנים אחרים", למד רבי חנינא שהיא ידעה שעתיד להיוולד ליעקב בן אחד נוסף בלבד, וביקשה שהוא ייוולד ממנה.

הוא גם הסביר מדוע בחר הקב"ה דווקא את אהליאב בן אחיסמך כשותפו של בצלאל בן אורי לבניית המשכן וכליו, על רקע היות בצלאל משבט יהודה, אשר נחשב לשבט החשוב, נושא דגל המלכוּת:

.

בחירתו של בצלאל כשותף של אהליאב, היא הצהרה על שוויון השבטים בפני ה' - עבודתו של אהליאב משבט דן (שנחשב לשבט לא דומיננטי בתחום ההנהגה) היא כעבודתו של בצלאל, ושניהם נבחרו לבנות יחד את המשכן לשכִינה.
## קישורים חיצוניים
* 
## הערות שוליים

קטגוריה:הדור השלישי לאמוראי ארץ ישראל
קטגוריה:הדור הרביעי לאמוראי ארץ ישראל
סורת א-שעראא

ממוזער|עמוד מהקוראן המציג חלק מסורת א-שעראא
**סורת א-שעראא** (בערבית: **سورة الشعراء**) היא הסורה ה-26 בקוראן. הסורה מונה 227 פסוקים, ושמה נגזר מפסוק 224.

## תוכן הסורה
### נושאים
סורה זו עוסקת בנושאים שלהלן:
* אללה מסביר למוחמד שהוא לא צריך לדאוג יותר מדי בעניין האמונה או הכפירה של כל אדם.
* סיפור של משה, פרעה, ובני ישראל.
* סיפורו של אברהם.
* פוליתאיזם.
* סיפורם של נח, לוט, הוד, צאלח ויתרו.
* הקוראן.
* השטן.

### סיפורי הנביאים
סורה זו מגוללת קטעים מסיפורם של חלק מהנביאים בהם מאמינים המוסלמים:
* פסוקים 10–68 מספרים את סיפורו של משה, אשר הלך לשחרר את בני ישראל מידיו של פרעה, ולאחר מכן העביר אותם בבטחה דרך הים.
* פסוקים 69–89 מספרים את סיפורו של אברהם, ומתארים כיצד הוא הזמין את אביו להפסיק לעבוד פסלים ולהתחיל לעבוד את האלוהים.
* פסוקים 105–120 עוסקים בסיפורו של נח, ומתארים את טביעתם של עמו במבול.
* פסוקים 123–140 מתארים את הדיאלוג בין הוד לבני עמוד, ואת סופם של בני עמו.
* פסוקים 141–158 מתמקדים בסיפורו של צאלח.
* פסוקים 160–176 עוסקים בסיפורו של לוט.
* פסוקים 176–189 מגוללים חלק מסיפורו של יתרו.

## קישורים חיצוניים

## הערות שוליים

קטגוריה:סורות
דירק יאן דה חיר

**דירק יאן דה חיר** (בהולנדית: **Dirk Jan de Geer**; 14 בדצמבר 1870 – 28 בנובמבר 1960) היה מדינאי ופוליטיקאי אשר כיהן כראש ממשלת הולנד בשתי קדנציות, השנייה במהלך מלחמת העולם השנייה. הוא שימש בתפקידו עד ל, במסגרתה הקרב על הולנד הביא לכיבוש ארצות השפלה בידי גרמניה הנאצית ולארגון מחדש של ארצות השפלה לתוך קומיסריון הרייך ארצות השפלה.

## ביוגרפיה
דירק היה בן בית האצולה דה חיר, יליד חרונינגן. לאחר שקיבל את הדוקטורט במשפטים בשנת 1895, עבד כעיתונאי ופעל כחבר מועצת העיר ברוטרדם (1901–1907).

הוא כיהן כחבר במפלגת האיחוד הנוצרי ההיסטורי בפרלמנט של הולנד (1907–1921, 1933–1939), שר האוצר (1921–1923, 1926–1933, 1939–1940), ושר הפנים (1925–1926). הוא המשיך את כהונתו השנייה כראש ממשלת הולנד של הממשלה ההולנדית הגולה  בלונדון לאחר המערכה על צרפת ועל ארצות השפלה במסגרתה התרחש הקרב על הולנד בו הולנד נכבשה בידי הוורמאכט, צבא גרמניה הנאצית.

עם נפילת צרפת ביוני 1940 והקמת משטר צרפת של וישי פעל דה חיר בניסיון להביא להסדר בין האימפריה הבריטית לגרמניה, ניסיון ממנו התנערה המלכה וילהלמינה (גם היא בגלות בבריטניה), ועל כן הוא התפטר ב-3 בספטמבר 1940. הוא הופקד אז במשימה לאיי הודו המזרחית ההולנדיים, אך במקום זאת חזר להולנד, גונה והוקע ברדיו אוראניה, שידורי הממשלה הגולה מלונדון, ב-6 בפברואר 1941.

בגלל מאמצי התיווך שלו בשנת 1940 הוא הודח בשנת 1947 מכל תפקידיו הפוליטיים, הושת עליו קנס של 20,000 גילדנים, והוא נידון למאסר של שנה. עונש המאסר שלו הושעה בגלל מצב בריאותו הלקוי וגילו המבוגר.

## קישורים חיצוניים

* 
* הפלישה הגרמנית להולנד, באתר בית אנה פרנק 

קטגוריה:הולנדים במלחמת העולם השנייה
קטגוריה:המערכה על צרפת ועל ארצות השפלה: אישים
קטגוריה:ראשי ממשלת הולנד
קטגוריה:שרי האוצר של הולנד
קטגוריה:הולנדים שנולדו ב-1870
קטגוריה:הולנדים שנפטרו ב-1960
מלקולם יאנג

ממוזער|מלקולם יאנג בשנת 1990
**מלקולם מיטשל יאנג** (באנגלית: **Malcolm Mitchell Young**;  6 בינואר 1953 – 18 בנובמבר 2017) היה גיטריסט רוק אוסטרלי ממוצא סקוטי שייסד את להקת AC/DC יחד עם אחיו אנגוס.

## ביוגרפיה
מלקולם יאנג נולד בגלאזגו, סקוטלנד לוויליאם ומרגרט יאנג ובשנת 1963 עקר עם משפחתו הענפה לסידני, אוסטרליה.

בשנת 1973 הקים יאנג יחד עם אנגוס אחיו את להקת AC/DC. יאנג כתב, הלחין ועיבד AC/DC בשנים 1973 – 2008 15 אלבומי אולפן וביניהם האלבומים המצליחים Highway to Hell ו Back in Black. בשנת 2003 הונצח יאנג עם להקת AC/DC בהיכל התהילה של הרוק אנד רול.

בשנת 2014 הודיעה הלהקה כי מלקולם לקח פסק זמן מפעילות בלהקה על מנת לקבל טיפול רפואי למחלת השיטיון ממנה סבל, ומאוחר יותר פורסם כי פרש סופית. יאנג הלך לעולמו כתוצאה מסיבוכי המחלה ב-18 בנובמבר 2017.

ב-13 באוקטובר 2020 פרסמה הלהקה וידאו ובו הודיעו שהאלבום "Power Up" שיצא לאור ב-13 בנובמבר 2020 מוקדש לזכרו.

## קישורים חיצוניים

* 

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חברי היכל התהילה של הרוק אנד רול
קטגוריה:גיטריסטים אוסטרלים
קטגוריה:אוסטרלים שנולדו ב-1953
קטגוריה:אוסטרלים שנפטרו ב-2017
הר קשק

**הר קשק** (באנגלית: **Mount Kaschak**) היא פסגה בדרום רכס נפטון, בהרי פנסקולה, בארץ המלכה אליזבת שבאנטארקטיקה.

גובהה של הפסגה 1,580 מטרים מעל פני הים.

ההר ממוקם 7 קילומטרים ממערב לפסגת גמבקורטה.

## היסטוריה
### גילוי ומיפוי הפסגה

רכס נפטון כולו התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר.

הרי פנסקולה כולם (ובהם הפסגה) מופו על ידי הסקר הגאולוגי של ארצות הברית בשנת 1967 ובשנת 1968, באמצעות סקרים על הקרקע, ותצלומי אוויר שצולמו על ידי צי ארצות הברית בעונת המחקר (הקיץ האנטארקטי) 1956–1966.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא בשם זה, על שמו של ג'ון פ. קשק (John P. Kaschak), מצי ארצות הברית, שהיה מכונאי מטוסים בתחנת אלזוורת', בחורף האנטארקטי בשנת 1958.

## קישורים חיצוניים
* הר קשק באתר הסקר הגאולוגי של ארצות הברית
* הר קשק באתר הגאזט האנטארקטי המשווה SCAR של ממשלת אוסטרליה
* תרשים הנוף הנשקף מהר קשק באתר peakvisor
* הר קשק באתר peakery (מרחקים לאתרים סמוכים)

## הערות שוליים

קשק
קשק
דיגלוסה

**דיגלוסה** (שם מדעי: *Diglossa*) הוא סוג של ציפורי שיר מקבוצת הטנגריים שבמשפחת הפרושיים, החיים באמריקה הדרומית, לרוב סביב מורדות הרי האנדים, עם שני מינים החיים גם באמריקה המרכזית. סוג זה קרוי גם **קורע [[פרח]]ים**, עקב מנהגם של המינים שבמשפחה לחתוך חלקי פרחים ולשתות צוף שלא מפתח הפרח, תוך גרימת נזק לצמח.
## מאפיינים
לעופות אלה מקורים מעט מכופפים כדי שיוכלו להגיע אל הפרחים בקלות ולמצוא את הבסיס ממנו יוצא הצוף וכן הם בעלי לשון ארוכה העוזרת ללקט את הצוף. מאחר שלצמחים נגרם נזק הם משתמשים בסימביוזה קבועה עם קוליבריים – עופות בעלי התמחות ביניקת צוף גבוהה יותר והם תוקפניים ביותר. ברגע שיראו את הדיגלוסה הם יגרשו אותה מיד מהפרח.

## מינים
* *Diglossa baritula*
* *Diglossa plumbea*
* *Diglossa sittoides*
* *Diglossa venezuelensis*
* *Diglossa gloriosissima*
* *Diglossa albilatera*
* *Diglossa lafresnayii*
* *Diglossa mystacalis*
* *Diglossa gloriosa*
* דיגלוסה שחורה (*Diglossa humeralis*)
* *Diglossa brunneiventris*
* *Diglossa carbonaria*
* *Diglossa duidae*
* *Diglossa major*
* *Diglossa indigotica*
* *Diglossa glauca*
* *Diglossa caerulescens*
* *Diglossa cyanea*

## קישורים חיצוניים

קטגוריה:בעלי חיים שתוארו ב-1832
קטגוריה:טקסונים שתוארו בידי יוהאן גאורג ואגלר
קטגוריה:טנגריים
נקר עקוד

**נקר עקוד** (שם מדעי: *Dendrocopos major*) הוא מין של עוף ממשפחת הנקריים החי ברחבי יערות אירואסיה מבריטניה עד יפן וגם בצפון אפריקה במרוקו ותוניסיה. הוא קרובו לסוג של הנקר הסורי המצוי בישראל ובעל גוונים דומים.
## מאפיינים
אורכו של נקר זה 21 עד 25 סנטימטרים, מוטת כנפיו 25 עד 40 סנטימטרים ומשקלו 75 עד 95 גרם. הוא בעל נוצות שחורות בעלות טלאים לבנים, חזה ובטן לבנים והראש שחור עם מקור אפור נוקשה ומעליו בליטה לבנה. העורף אדום, וכך גם אזור השת. הרגליים אפורות בעלות ארבע אצבעות מופרדות לשני חלקים.

הנקר הוא מטפס מומחה המשתמש ברגליו כדי לנוע בינות לענפי העצים ולחפש חרקים שונים, לרוב זחלים, אך גם חרקים בוגרים ועכבישים. לעיתים הנקר גם יאכל ביצים וגוזלים של עופות אחרים, בעיקר של ירגזיים הנפוצים ביערות.

הנקרים הם מונוגמיים בעונת הרבייה, אך בעונה שלאחריה כל זוג יחפש שותף חדש. הנקרים מקננים בחורי עצים שהם יוצרים במקורם, בעומק 25 עד 35 סנטימטרים ובתוכו הנקבה מטילה ארבע עד שש ביצים לבנות.

## תת-מינים
החוקרים חלוקים על כמות התת-מינים של הנקר, כאשר מספר התת-מינים עומד על בין 14 ל-30 על פי בדיקות מיטוכונדריות. ישנם חוקרים הרואים בחלק מהתת-מינים, מינים עצמאיים.

תת-המינים הם:
* *Dendrocopos major anglicus*
* *Dendrocopos major beicki*
* *Dendrocopos major brevirostris*
* *Dendrocopos major cabanisi*
* *Dendrocopos major canariensis*
* *Dendrocopos major candidus*
* *Dendrocopos major hainanus*
* *Dendrocopos major harterti*
* *Dendrocopos major hispanus*
* *Dendrocopos major italiae*
* *Dendrocopos major japonicus*
* *Dendrocopos major kamtschaticus*
* *Dendrocopos major major*
* *Dendrocopos major mandarinus*
* *Dendrocopos major mauritanus*
* *Dendrocopos major numidus*
* *Dendrocopos major paphlagoniae*
* *Dendrocopos major parroti*
* *Dendrocopos major pinetorum*
* *Dendrocopos major poelzami*
* *Dendrocopos major stresemanni*
* *Dendrocopos major tenuirostris*
* *Dendrocopos major thanneri*
* *Dendrocopos major wulashanicus*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:נקריים
קטגוריה:רוסיה: עופות
קטגוריה:יפן: עופות
קטגוריה:בעלי חיים שתוארו ב-1758
קארל דאגלס

**קארל דאגלס** (נולד כ**קרלטון ג'ורג' דאגלס** ב-10 במאי 1942) הוא זמר-יוצר ג'מייקני, הידוע בעיקר בשל להיט הדיסקו "Kung Fu Fighting" משנת 1974.

## ביוגרפיה
דאגלס נולד בקינגסטון במושבת ג'מייקה שהייתה תחת שלטון בריטניה. מאוחר יותר עבר לקליפורניה בארצות הברית, וכנער עבר שוב ללונדון, בירת אנגליה. כנער באנגליה העביר את זמנו במשחק כדורגל ובפיתוח קול, והוכשר כזמר טנור. הוא פיתח תשוקה למוזיקת ג'אז (מאוחר יותר הזכיר את סאם קוק ואוטיס רדינג כמקורות ההשפעה החזקים ביותר שלו כמוזיקאי), והיה שר שירי דת בכנסייה.

ב-1974 הוציא את הסינגל "Kung Fu Fighting" שדורג במקום הראשון הן במצעד הבריטי והן במצעד בילבורד 100. הסינגל מכר 11 מיליון עותקים ברחבי העולם, ובכך הפך לאחד הסינגלים המצליחים ביותר אי פעם מבחינת מכירות. ב-27 בנובמבר אותה שנה קיבל הסינגל מעמד של סינגל זהב מידי איגוד תעשיית ההקלטות האמריקאי.

הסינגל, שהיה מחווה לסרטי אמנויות לחימה, היה לשיא מובהק בקריירה שלו, והאפיל על יתר הקריירה שלו. כמו כן השתתף בהקלטות נוספות של השיר בידי אמנים אחרים. בארצות הברית נחשב דאגלס לזמר של להיט אחד, כיוון שהוא ידוע רק בשל סינגל זה, וסינגל ההמשך "Dance the Kung Fu" הגיע רק למקום ה-48 במצעד הבילבורד. בבריטניה בה פעל הוציא שני סינגלים נוספים שהגיעו למקומות גבוהים יותר - "Dance the Kung Fu", שהגיע למקום ה-35 במצעדים, ו-"Run Back" שהגיע למקום ה-25.

אחד ממנהליו היה אריק וולפסון, שבהמשך הפך לכותב השירים העיקרי של הפרויקט של אלן פרסונס.

ב-1998 יצאה הקלטה מחודשת של "Kung Fu Fighting", בביצוע של הרכב הדאנס הבריטית באס סטופ, עם קטעים מסומפלים מהסינגל המקורי של דאגלס, והגיעה למקום השמיני במצעד הבריטי. הסינגל "Dance the Kung Fu" סומפל בשיר "Cuda nie widy" משנת 2001 של הלהקה הפולנית "אגו" ושוב ב-2007 ברמיקס "Classic (Better Than I've Ever Been)" של די ג'יי פרמייר, שהוציא במסגרת 25 שנה לנעל "אייר פורס ואן" של נייקי, ובו השתתפו קניה וסט, נאז, KRS-One וראקים.

כיום מיוצג דאגלס על ידי חברת ההפצה המוזיקלית Schacht Musikverlage (SMV) בהמבורג, גרמניה.

## קישורים חיצוניים
* 

## הערות שוליים

קטגוריה:זמרים ג'מייקנים
קטגוריה:זמרים בריטים
קטגוריה:ילידי 1942
יחסי אנטיגואה וברבודה – ספרד

**יחסי אנטיגואה וברבודה–ספרד** הם היחסים הדו-צדדיים והדיפלומטיים בין אנטיגואה וברבודה וספרד.

## יחסים דיפלומטיים
ספרד כוננה יחסים דיפלומטיים עם אנטיגואה וברבודה בשנת 1988.

## יחסים כלכליים
היחסים הכלכליים והמסחריים בין ספרד לאנטיגואה וברבודה הם מועטים. יצוא עיקרי מספרד לאנטיגואה וברבודה כולל בעיקר ספינות וסירות (כמעט 9 מיליון וחצי אירו), מכונות (403,000 אירו בשנת 2011).

ההשקעות של אנטיגואה וברבודה בספרד הן מינימליות. הנתונים האחרונים הקיימים הם: 2008: 1,524,180 אירו, 2009: 259,920 אירו ו-2012: 54,690 אירו.

## שיתופי פעולה
בשנת 2008, במסגרת EXPO ZARAGOZA 2008, בוצע פרויקט בתחום המים בין שתי המדינות.
בשנת 2013 ארבעה סטודנטים ממכללת המדינה של אנטיגואה קיבלו מלגות ללימודי קורס AVE של מכון סרוואנטס, באמצעות שגרירות ספרד בקינגסטון. בשנת 2014 תרמה השגרירות 10 מלגות AVE לממשלת אנטיגואה וברבודה עבור סטודנטים.

לאורך שנת 2014 התבצעו פרויקטים שונים של שיתופי פעולה באנטיגואה וברבודה במימון סוכנות הסיוע הספרדית AECID באמצעות קרן ספרד-CARICOM של הסוכנות. אחד מהפרויקטים הללו הוא תוכנית למניעת אלימות בקרב בני נוער שהחלה בהתייעצויות לאומיות במרכזי חינוך שונים בסנט ג'ון במאי 2014.

## נציגויות דיפלומטיות
* אנטיגואה וברבודה מחזיקה בספרד שגרירות במדריד.
* ספרד מיוצגת באנטיגואה וברבודה באמצעות שגרירותה בקינגסטון, ג'מייקה.

## הערות שוליים

קטגוריה:ערכים ללא קטגוריות פיזיות - יחסי חוץ
אדווין לונג

**אדווין לונגסדן לונג** (באנגלית: **Edwin Longsden Long**; 12 ביולי 1829 – 15 במאי 1891) היה צייר ז'אנר בריטי, שצייר גם ציורים היסטוריים ומקראיים.

## ביוגרפיה
לונג נולד בבאת', סומרסט, בנו של ג'יימס לונג, בעל מספרה, והתחנך בבית הספר של ד"ר וינר בבאת'. לאחר שאימץ את מקצועו של צייר, הגיע לונג ללונדון ולמד במוזיאון הבריטי. לאחר מכן הוא היה תלמיד בבית הספר של  בלונדון, והתאמן תחילה כאמן פורטרטים.

לונג הכיר את ג'ון פיליפ וליווה אותו לספרד, שם בילו זמן רב. לונג הושפע רבות מציוריהם של דייגו ולאסקס וציירים ספרדים אחרים, ותמונותיו הקודמות, כמו "לה פוסדה" (1864) ו"לזרילה והקבצן העיוור" (1870), צוירו בהשפעה ספרדית. תמונותיו החשובות הראשונות היו "הסופליאנטס" (1872) ו"שוק הנישואין הבבלי"  (1875) (שניהם נרכשו לאחר מכן על ידי תומאס הולוואי). בשנת 1874 הוא ביקר במצרים ובסוריה, ובהמשך עבודתו קיבלה כיוון חדש. הוא הושפע מהארכאולוגיה של המזרח התיכון וצייר סצנות מזרחיות כולל "החג המצרי" (1877), "האלים ויוצריהם" (1878).

לונג נבחר לעמית של האקדמיה המלכותית לאמנויות בשנת 1870 ולאקדמאי (RA) בשנת 1881. תמונותיו תמיד משכו תשומת לב והתמונה ״דיאנה או ישו?״ (1881) שיפרה מאוד את המוניטין שלו באותה תקופה. תמונותיו התאימו לטעם ופנו לרגש הדתי של חלק גדול מהציבור, ופופולריותם הוגברה על ידי תפוצה רחבה של תחריטים. כתוצאה מכך הוא היה נחוש להציג את תמונותיו הבאות בגלריה נפרדת משלו ברחוב בונד, לונדון בשנת 1883, ובשנים שלאחר מכן.

לונג נפטר מדלקת ריאות כתוצאה משפעת, בביתו בהמפסטד, ב־15 במאי 1891, בשנתו ה־62. הוא נקבר ב שבווסט המפסטד, לונדון.

הצוואה שנחתמה על ידו ביום מותו הייתה נושא לתביעה, שקרובי משפחתו היו צד בה, אך העניין הוסדר בהסכם.

[ממוזער|416x416 פיקסלים|אדווין לונג, שוק הנשואים ב[בבל]]
לונג התחתן עם בתו של ד"ר ויליאם אייטון, ובנו, מוריס לונג, נהרג בתאונת רכבת בבורגוס בספרד ב־23 בספטמבר 1891.

מלבד גלריית אדווין לונג ברחוב אולד בונד, מספר תמונות שלו נאספו יחד לאחר מותו, והיוו גרעין לגלריה לאמנות נוצרית שהחליפה את יצירותיו של גוסטב דורה בגלריה הידועה ברחוב ניו בונד.

לונג היה בעל ניסיון ניכר כצייר פורטרטים אך הצלחתו בתחום זה לא הייתה בולטת, אם כי הוא זכה לפטרונות מהחברה הגבוהה וזכה למחירים טובים. הוא צייר עבור הברונית בורט קוטס (הפטרון הראשי שלו) דיוקנאות שלה, של אומנתה ובת לווייתה האנה בראון ושל השחקן . בין שאר הדיוקנאות שיצר בשנותיו האחרונות היו דיוקן זיכרון של המדינאי הטורי סטפורד נורתקוט, הרוזן הראשון מאידסליי , שאותו צייר לגלריית הדיוקנאות הלאומית, דיוקנאותיהם של הקרדינל  (אולי הדיוקן הטוב ביותר שלו), , סר  ואחרים.

## גלריה

File:Edwin Long (1829-1891) - Mary Dickinson (1853–1921), Viscountess Clifden - 884933 - National Trust.jpg | מרי דיקסון
File:Edwin Long - Lieutenant-Colonel George James Mouat MacDowell.jpg | ג'ורג' ג'יימס מקדואל
File:Edwin Long - The Mandolin Player 1886.jpg | נגנת המנדולינה
File:Edwin Long - Ready for the Bath.jpg | לפני האמבטיה
File:Edwin Long - The Assyrian Captive 1880.jpg | השבויה האשורית
File:Edwin Long - Queen Esther - Google Art Project.jpg | המלכה אסתר 
File:Long Edwin Longsden - An Egyptian Feast.jpg | חגיגה מצרית
File:Edwin Long - The Chosen Five.jpg | חמש הנבחרות


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1829
קטגוריה:בריטים שנפטרו ב-1891
חרטומנית ארוכת-מקור

**חרטומנית ארוכת-מקור** (שם מדעי: *Limnodromus scolopaceus*) היא עוף מים מהסוג חרטומנית או דוויצ'ר, שבמשפחת החרטומניים.

החרטומנית בעלת מקור שחור ארוך ודק המתאים לשליפה של יצורים קטנים מהחול. צבעה אפור-בז' עם נקודות שחורות רבות לצידי גופה. הכנפיים והראש אפורים-חומים ומעט לבנים, כשהלחיים לבנות, ולצידן עובר פס כהה. לחרטומנית רגליים צהובות ארוכות, איתן היא מדדה בתוך המים הרדודים.

אורכה הממוצע 29 סנטימטרים, מוטת כנפיה 47 עד 49 סנטימטרים ומשקלה 88 עד 181 גרם בממוצע. שני הזוויגים כמעט זהים אך הנקבה מעט כבדה יותר ובעלת כנפיים ומקור מעט ארוכים יותר.

החרטומנית נוהגת לעופף בלהקות גדולות באזורי מים מתוקים וחופים שונים בעולם, לרוב באזורי הטונדרה והאזור הארקטי של סיביר וצפון אמריקה הצפונית. פרטים מסוימים נודדים דרומה בחורף עד לדרום ארצות הברית, אמריקה המרכזית ואירופה. לישראל מגיעים, לעיתים רחוקות, פרטים תועים.

היא ניזונה בסביבות בוציות וגדות מים וכן בתוך המים הרדודים מחרקים, תולעים, רכיכות כמו צדפות ומסרטנים אותם היא בולעת בשלמותם. היא מגוונת מעט גם בצמחים כמו אצות. בתורה היא נטרפת בעיקר בידי עופות דורסים כמו בז נודד החולף בחופים, והיא מסתמכת על להקה גדולה שמבלבלת את הטורף.

מצב השימור של עוף זה הוא ללא חשש.

## קישורים חיצוניים

## הערות שוליים

קטגוריה:בעלי חיים שתוארו ב-1823
קטגוריה:טקסונים שתוארו בידי תומאס סיי
קטגוריה:חרטומניים
קטגוריה:ארץ ישראל: חרטומניים